રાજ્યનાં પોલીસ બેડામાં લાંબા સમય સુધી જુદાજુદા સ્થળો પર એકંદરે મોટાભાગે બિન વિવાદાસ્પદ રહી કામગીરી બજાવનાર રાજ્યનાં વરીષ્ઠ પોલીસ અમલદાર સતીષ શર્મા આજે વયમર્યાદાનાં કારણે નિવૃત્ત થતા તેઓને એકસટેન્સન મળવાની પ્રારંભથી જ શકયતાઓ નહિંવત હતી પરંતુ સતીષ શર્મા નિવૃત થતા ખાલી પડનાર પદ ભરવા સરકાર તરફથી કવાયત હાથ ધરવામાં આવેલ જેમાં સુરત પોલીસ કમિશ્નર પદ માટે સરકાર સમક્ષ એક કરતા વધુ વરીષ્ઠ અમલદારોનાં નામો રજુ થતા હાલ તુર્ત સરકારે નિવૃત થયેલા સતીષ શર્માનાં હોદાનો કારભાર કામ ચલાઉ ધોરણે શહેરનાં વરીષ્ઠ-અનુભવી પોલીસ અમલદાર સંયુકત પોલીસ કમિશ્નર વિભાગ-૨, હરીકૃષ્ણ જી. પટેલને સોંપવાનો નિર્ણય મોડી સાંજે જાહેર કરેલ છે.